Die Akademie vir Wetenskap en Kuns het op 13 April 2018 aangekondig dat Jaco Jacobs bekroon gaan word met die Tienie Holloway-medalje vir Kleuterliteratuur vir sy boek Grom.
Die ATKV het ’n deel van die prysgeld geskenk, maar was nie betrokke by die toeken van die prys nie.
Grom handel oor Emma, ’n dogtertjie wat nie hou daarvan om op te staan nie. Sy grom vir haar ouers wanneer hulle haar wil wakker maak. Toe, een oggend, toe sy in die spieël kyk… het sy snorbaarde en kolle oral oor haar lyf!
Beide Jaco Jacobs en Karen Lilje is in 2017 vereer met ’n ATKV-Woordveertjie vir Grom. Dié prys is deur kinderlesers aan hulle toegeken. Jaco het die ontvangs daarvan gesê dat sy eie dogtertjie se oggendgromme hom geïnspireer het om die boek te skryf.